Implicarea pe care o vor avea Transnistria și Găgăuzia la referendumul din Republica Moldova
- Nicolae Comănescu
- 16 martie 2024, 19:37
Republica Moldova se pregătește în acest an, pentru un referendum crucial, careva trebui să consfințească drumul european pe care a pornit țara vecină. Aflată în proces de negociere pentru aderarea la structurile Uniunii Europene. Fapt ce nu este deloc pe placul Rusiei, care își vede compromisă o zonă de influență.
Ministrul de Externe din Basarabia, Mihai Popșoi, a fost întrebat ce se va întâmpla dacă Transnistria și Găgăuzia vor vota contra aderării la UE, la referendum.
Republica Moldova va organiza un referendum extrem de important pentru viitorul țării
Oficialul a afirmat că "unele regiuni, unele părți ale orașului, unele străzi, unele case pot avea o părere diferită, dar decizia se ia de toată țara". Potrivit oficialului, la alegerile parlamentare, partidul de guvernare a obținut un număr mic de voturi în cele două regiuni, dar aceasta nu a afectat rezultatul.
Pot spune că de exemplu la alegerile parlamentare, partidul pe care îl reprezint, a obținut un număr nu mare de voturi în Găgăuzia și regiunea transnistreană. Dar aceasta nu înseamnă că afectează cumva rezultatul. În țările democratice, majoritatea decide. Și unele regiuni, unele părți ale orașului, unele străzi, unele case pot avea o părere diferită, dar decizia se ia de toată țara. Dacă majoritatea cetățenilor Republicii Moldova vor dori să fie parte a Uniunii Europene, este un referendum constituțional… deși acesta nu este un referendum cu privire la intrarea în Uniunea Europeană desigur, pentru că este foarte devreme. Este o dorință de a legitima acest proces, acest vector politic în Constituție", a explicat ministrul de Externe din Moldova, conform newsmaker.md.
La data de 3 martie 2022, Republica Moldova a depus o cerere de aderare la Uniunea Europeană. Pe 17 iunie 2022, Comisia Europeană și-a emis avizul privind cererea de aderare la UE, iar la 23 iunie Consiliul European a acordat Republicii Moldova statutul de țară candidată. Ulterior, Consiliul European a decis să dea aviz pozitiv deschiderii negocierilor pentru aderarea Republicii Moldova la Uniunea Europeană.
În decembrie 2023, președinta Maia Sandu a solicitat desfășurarea în toamna anului 2024 a unui referendum național privind aderarea la Uniunea Europeană.